Raport: În ultimele 6 luni, armata rusă a executat cel puțin 15 soldați ucraineni, imediat după ce aceștia s-au predat
Forțele ruse ar fi executat, doar în ultimele șase luni, cel puțin 15 soldați ucraineni care voiau să se predea, arată datele unui raport recent al Human Rights Watch (HRW). Organizația a analizat cinci dintre aceste cazuri, în care militarii au fost „împușcați cu sânge rece”, ceea ce constituie o încălcare clară a Convențiilor de la Geneva.